stanford-oval/wikipedia huggingface dataset:
Rokki Diggari
Juoni

Elokuvassa seurataan työpaikaltaan virvoitusjuomatehtaalta pakenevaa Rokkidiggaria, jota hänen valkotakkiset työtoverinsa ajavat takaa pitkin Helsinkiä. Takaa-ajajat seuraavat Rokkidiggaria konserttipaikoille ja tämä yrittää karistaa heidät kannoiltaan muun muassa erilaisilla valepuvuilla. Elokuva ei sisällä dialogia, vaan se koostuu musiikkikohtauksista sekä niiden väliin sijoitetuista vanhojen mykkäelokuvien tyyliin toteutetuista takaa-ajojaksoista.
Musiikki

Rokki Diggarin musiikkikohtauksia kuvattiin kesän 1981 aikana usealla paikkakunnalla eri puolilla Suomea. Kuvauspaikkoina toimivat Helsingissä Ravintola Alibi (Eini & Boogie), Ravintola Kirja (Piirpauke) ja Mustikkamaan juhannusjuhlat (Hurriganes), Hollolan juhannusjuhlat (Hurriganes ja Sleepy Sleepers), Imatrarock-festivaali Imatralla (Sleepy Sleepers), Säkylän Eenokilla järjestetty rockabilly-festivaali (Falcons ja Boppin Pete Trio) sekä Tammisaaren Ramsholmen (The Ronski Gang). Lisäksi kuvauksia tehtiin Myrskylässä.
Elokuvasta julkaistiin myös soundtrack-albumi Rokki Diggari, joka kuitenkin sisältää osittain eri kappaleita kuin itse elokuvassa kuullaan. Elokuvaa varten kuvattua materiaalia on mukana myös Hurriganesin DVD:llä Rock’n’Roll All Night Long 1973–1988 sekä Sleepy Sleepersin DVD:llä Soppa, lisäksi The Ronski Gangin kappaleet on julkaistu yhtyeen kokoelma-albumilla Still Shakin'.
Näyttelijät ja esiintyjät

| 0 | 1 | 2 |
| --- | --- | --- |
|  Kaj Mannerheimo  | … |  Rokkidiggari   |
|  Jari Kauppinen  | … |  virvoitusjuomatehtaan työntekijä   |
|  Mikko Kuoppamäki  | … |  virvoitusjuomatehtaan työntekijä   |
|  Arto Nyqvist  | … |  moottoripyörätaituri   |
|  Affe Forsman  | … |  Jimbon rumpali   |
|  Mats Huldén  | … |  Jimbon basisti   |
|  Jukka Orma  | … |  Jimbon kitaristi   |
|  Jim Pembroke  | … |  Jimbon laulaja ja kosketinsoittaja   |
|  Boppin Pete Trio  | … |     |
|  Eini & Boogie  | … |     |
|  Falcons  | … |     |
|  Hurriganes  | … |     |
|  Kojo  | … |     |
|  Mistakes  | … |     |
|  Piirpauke  | … |     |
|  Sleepy Sleepers  | … |     |
|  The Ronski Gang  | … |     |
Elokuvassa kuultavat musiikkikappaleet

"TV-mies" – Mistakes
"Roll It Up" – Mistakes
"Hei hei!?" – Mistakes
"Rokkidiggari" – Jimbo
"It Ain't What You Do" – Hurriganes
"I Will Stay" – Hurriganes
"Bourbon Street" – Hurriganes
"Rocking Belly" – Hurriganes
"Kuka mitä häh?" – Sleepy Sleepers
"Ilotyttö" – Sleepy Sleepers
"Hevi tulee hevi tappaa" – Sleepy Sleepers
"Roll Me" – The Ronski Gang
"Oo mikä sä oot" – The Ronski Gang
"Hippy Hippy Shake" – The Ronski Gang
"The Runner" – Eini & Boogie
"So Mean" – Kojo
"Gamble on Love" – Kojo
"Only Lonely" – Kojo
"Azerbaizan Albatross" – Piirpauke
"Right String Baby but Wrong Jo-Jo" – Boppin' Pete Trio
"Money Honey" – Falcons
"Tear It Up" – Falcons
"Highschool Boogie" – Hurriganes
"Kaljaa kioskeihin" – Sleepy Sleepers
"Tell Me It's Allright" – Mistakes
Aiheesta muualla

Rokki Diggari soundtrack-albumi tekijätietoineen ja eri julkaisuineen verkkosivustolla Discogs.com
Rokki Diggari soundtrack-albumi kuunneltavissa suoratoistona verkkosivustolla Play.Spotify.com
Rantakala

Rantakalaa tehdään monesta järvikalasta, eniten muikusta.
Rantakala on suomalainen perinneruoka, yksinkertainen lämmin ruoka vedessä keitetystä kalasta. 
Helpoimmillaan peratut kalat vain keitetään hiljalleen vähässä suolavedessä noin 15 minuutin ajan. Rantakala yleistyi aikoinaan sisävesikalastajien keskuudessa helposti ja nopeasti valmistettavana ruokana heidän työssä ollessaan. Rantakala kypsyi nopeasti valurautapadassa nuotiolla. Yleisimpiä rantakalaan käytettäviä kaloja ovat järvikalat kuten muikku, ahven ja made. Turun saariston Rymättylässä rantakalaa on tehty silakasta ja merivedestä, johon ei tarvitse lisätä edes suolaa.
Rantakalasta on monia muunnelmia eri puolilla Suomea. Alkuperäiseen rantakalaan laitetaan kalan lisäksi vain vettä, suolaa ja nokare voita. Nykyään rantakalaa muunnellaan usein kalakeittomaiseksi lisäämällä perunaa sekä mausteita kuten maustepippuria, sipulia, tilliä ja ruohosipulia. Ruisleivän paloja voidaan laittaa keiton päälle maustumaan.
Savonranta-päivien yleisölle Savonlinnassa rantakalaa tehdään vuosittain suuri määrä muikuista, muina aineina tilli, sipuli ja voi. Ruoka syödään sellaisenaan ilman perunoita tai muita lisukkeita.
Rantakala on Pohjois- ja Ylä-Savon sekä Etelä-Karjalan maakuntaruoka sekä Joutsan, Konneveden, Riistaveden ja Uukuniemen pitäjäruoka.
Rueglio

| Rueglio |
| --- | --- |

 Rueglio
 Koordinaatit: 45°28′05″N, 7°45′16″E 
Valtio:  Italia
Alue:  Piemonte
Metropolikaupunki:  Torino
Korkeus:  675 m
Väkiluku (2022):  787
Aikavyöhyke:  UTC+1
 – Kesäaika:  UTC+2
 
 https://www.comune.rueglio.to.it 
Infobox OKVirheellinen NIMI-arvo: 
Rueglio on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 787 asukasta.
Ruusuke (koristekuvio)

Ruusukekuvioita
Ruusuke  (ranskaksi ja englanniksi rosette) on klassistisessa arkkitehtuurissa esiintyvä koristekuvio. Se on muodoltaan pyöreä ja reliefimäinen ja muistuttaa usein ruusun kukkaa. Ruusukkeita on käytetty sisäkattojen ja korinttilaisten pylväiden yläosissa sijaitsevien katelaattojen ulkoreunojen (fleuron) koristeluun. Valmistusmateriaalina on usein stukko.
Ruusukkeen lähtökohtana pidetään auringonkehräaihetta.
Aiheesta muualla

Kuvia tai muita tiedostoja aiheesta Ruusuke (koristekuvio) Wikimedia Commonsissa
Rally di Roma Capitale

|  Rally di Roma Capitale |
| --- | --- |
Ensimmäinen tapahtuma:  2013
Viimeisin tapahtuma:  2022
Rally di Roma Capitale tai Rooman ralli on rallikilpailu, joka järjestetään Rooman kaupungin lähistöllä. Ralli on järjestetty ensimmäisen kerran vuonna 2013 ja se on kuulunut rallin EM-sarjaan vuodesta 2017 lähtien.
Voittajat

Kilpailun voittajat:
| Vuosi | Kuljettaja | Kartanlukija | Auto |
| --- | --- | --- | --- |
| 2013 |  Dedo |  Matteo Chiarcossi | Ford Focus RS WRC 08 |
| 2014 |  Tonino Di Cosimo |  Mario Papa | Ford Focus RS WRC 07 |
| 2015 |  Umberto Scandola |  Guido D’Amore | Škoda Fabia R5 |
| 2016 |  Umberto Scandola |  Guido D’Amore | Škoda Fabia R5 |
| 2017 |  Bryan Bouffier |  Xavier Panseri | Ford Fiesta R5 |
| 2018 |  Aleksei Lukjanuk |  Aleksei Arnautov | Ford Fiesta R5 |
| 2019 |  Giandomenico Basso |  Lorenzo Granai | Škoda Fabia R5 |
| 2020 |  Aleksei Lukjanuk |  Dmitri Jeremejev | Citroën C3 R5 |
| 2021 |  Giandomenico Basso |  Lorenzo Granai | Škoda Fabia Rally2 evo |
| 2022 |  Damiano De Tommaso |  Giorgia Ascalone | Škoda Fabia Rally2 evo |
| 2023 |  Andrea Crugnola |  Pietro Elia Ometto | Citroën C3 Rally2 |
Aiheesta muualla

Viralliset verkkosivut (englanniksi)
Ro-60 (1922)

| Ro-60 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  5. joulukuuta 1921
Laskettu vesille:  22. joulukuuta 1922
Palveluskäyttöön:  17. syyskuuta 1923
Poistui palveluskäytöstä:  10. tammikuuta 1942
Loppuvaihe:  haaksirikkoutunut 31. joulukuu 1941
Tekniset tiedot
Uppouma:  988 t (pinnalla) 1 322 t (sukellus)
Pituus:  76,20 m (kokonaispituus)
Leveys:  7,38 m
Syväys:  3,77 m
Koneteho:  2 400 bhp (pinnalla) 1 600 shp (sukellus)
Nopeus:  16,5 solmua (pinnalla) 9 solmua (sukellus)
Miehistöä:  47-60
Aseistus
Aseistus:  1 × 8 cm/40 ilmatorjuntatykki 6 × 53 cm torpedoputkea 1 × 7,7 mm konekivääri
Ro-60 (aiemmin sukellusvene No. 59) oli keisarillisen Japanin laivaston vuonna 1923 valmistunut L-luokan sukellusvene.
Valmistus

Alus tilattiin vuoden 1918 hankinnoissa Mitsubishin Kōben telakalta, missä köli laskettiin 5. joulukuuta 1921. Alus laskettiin vesille 22. joulukuuta 1922 ja otettiin palvelukseen 17. syyskuuta 1923 nimellä sukellusvene No. 59.
Palvelus

Alus nimettiin 1. marraskuuta 1924 Ro-60:ksi. Alus haaksirikkoutui 31. joulukuuta 1941 Kwajaleinilla ja poistettiin alusluettelosta 10. tammikuuta 1942.
Rally Liepāja

|  Latvian ralli |
| --- | --- |
Sarja:  rallin MM-sarja rallin EM-sarja
Sijainti:  Latvia
Viimeisin tapahtuma:  2024
Viimeisin kilpailu (2024):
Voittaja:    Kalle Rovanperä  Jonne Halttunen 
Latvian ralli eli Tet Rally Liepāja on Latviassa ajettava rallikilpailu, joka on kuulunut rallin EM-sarjaan vuodesta 2013 lähtien. WRC-organisaatio kertoi helmikuussa 2023, että kilpailu lisätään rallin maailmanmestaruussarjaan kaudella 2024.
Kilpailu ajetaan sorateillä ja tunnetaan haastavana kilpailuna.
Voittajat

| Vuosi | Kuljettaja | Kartanlukija | Auto | Raportti |
| --- | --- | --- | --- | --- |
| 2013 |  Jari Ketomaa |  Kaj Lindström | Ford Fiesta RRC |  |
| 2014 |  Esapekka Lappi |  Janne Ferm | Škoda Fabia S2000 |  |
| 2015 |  Craig Breen |  Scott Martin | Peugeot 208 T16 R5 |  |
| 2016 |  Ralfs Sirmacis |  Artūrs Šimins | Škoda Fabia R5 |  |
| 2017 |  Nikolai Grjazin |  Jaroslav Fjodorov | Škoda Fabia R5 |  |
| 2018 |  Nikolai Grjazin |  Jaroslav Fjodorov | Škoda Fabia R5 |  |
| 2019 |  Oliver Solberg |  Aaron Johnston | Volkswagen Polo GTI R5 |  |
| 2020 |  Oliver Solberg |  Aaron Johnston | Volkswagen Polo GTI R5 |  |
| 2021 | Nikolai Grjazin | Konstantin Aleksandrov | Volkswagen Polo GTI R5 |  |
| 2022 |  Mārtiņš Sesks |  Renārs Francis | Škoda Fabia Rally2 evo |  |
| 2023 |  Mārtiņš Sesks |  Renārs Francis | Škoda Fabia RS Rally2 |  |
| 2024 |  Kalle Rovanperä |  Jonne Halttunen | Toyota GR Yaris Rally1 | Raportti |
Lähde:
Aiheesta muualla

Kilpailun viralliset kotisivut
eWRC-sivustolla (englanniksi)
Radioaakkoset

Radioaakkoset (tunnetaan myös nimillä tavausaakkoset, puhelinaakkoset ja aakkosnimet) ovat tapa ilmoittaa kirjaimia sanoina sekaannusten välttämiseksi. Esimerkiksi kirjaimet i ja j ovat lausuttuina hyvin lähellä toisiaan ja heikon radio- tai puhelinyhteyden yli vaikeasti erotettavissa, mutta kun ne tavataan Iivari ja Jussi, on erehdyksen mahdollisuus pienempi. Suomalaisten radioaakkosten käyttöä kannattaa välttää englanninkielisessä yhteydenpidossa, sillä esimerkiksi sana "faarao" tulkitaan englanniksi muotoon "Pharaoh", jolloin kirjain F muuttuu P:ksi.
Radioaakkosstandardeja on olemassa useita; alla on kuitenkin esitetty suomalainen standardi sekä ”Nato-aakkoset” eli ”Alfa-Bravo-koodi”, joka on englanninkielinen versio. Radioaakkosia ei ole standardoitu missään Naton julkaisussa, mutta Kansainvälinen siviili-ilmailujärjestö (ICAO), Kansainvälinen televiestintäliitto (ITU), Federal Aviation Administration (FAA) ja American National Standards Institute (ANSI) ovat standardoineet ne. ANSIn versio eroaa muista joidenkin kirjainten kohdalla. Muissa on eroa muun muassa numeroiden ja suositellun lausuntatavan kohdalla. Esimerkiksi Charlie lausutaan (englanninkielisellä translitteraatiolla): CHAR LEE tai SHAR LEE (ICAO, ITU) (IPA: [ˈ(t)ʃɑɹliː]).
Suomen puolustusvoimat alkoi käyttää Nato-aakkosia vuonna 2005, aiemmin käytetyn suomalaisen standardin sijasta. Kansallisessa toiminnassa käytetään Nato-aakkosten lisäksi vanhojen suomalaisten radioaakkosten Å:ta (Åke), Ä:tä (Äiti) ja Ö:tä (Öljy). Suomen rataverkolla siirryttiin kirjainten A–Z osalta suomalaisista radioaakkosista Nato-radioaakkosiin 1. kesäkuuta 2020.
| kirjain | suomi | ruotsi | Nato (ANSI) |
| --- | --- | --- | --- |
| A | Aarne | Adam | Alfa (Alpha) |
| B | Bertta | Bertil | Bravo |
| C | Celsius | Cesar | Charlie |
| D | Daavid | David | Delta |
| E | Eemeli | Erik | Echo |
| F | Faarao | Filip | Foxtrot |
| G | Gideon | Gustav | Golf |
| H | Heikki | Helge | Hotel |
| I | Iivari | Ivar | India |
| J | Jussi | Johan | Juliett (Juliet) |
| K | Kalle | Kalle | Kilo |
| L | Lauri | Ludvig | Lima |
| M | Matti | Martin | Mike |
| N | Niilo | Niklas | November |
| O | Otto | Olof | Oscar |
| P | Paavo | Petter | Papa |
| Q | kuu | Qvintus | Quebec |
| R | Risto | Rudolf | Romeo |
| S | Sakari | Sigurd | Sierra |
| T | Tyyne | Tore | Tango |
| U | Urho | Urban | Uniform |
| V | Vihtori | Viktor | Victor |
| W | wiski | Wilhelm | Whiskey |
| X | äksä | Xerxes | X-ray |
| Y | Yrjö | Yngve | Yankee |
| Z | tseta | zäta | Zulu |
| Å | Åke | Åke | Alfa-Alfa |
| Ä | äiti | ärlig | Alfa-Echo |
| Ö | öljy | Östen | Oscar-Echo |
Aiheesta muualla

Tavausaakkoset (Arkistoitu – Internet Archive).
Ro-64 (1924)

| Ro-64 |
| --- | --- |
 Ro-64

Aluksen vaiheet
Rakentaja:  Mitsubishi, Kōbe
Kölinlasku:  15. lokakuuta 1923
Laskettu vesille:  19. elokuuta 1924
Palveluskäyttöön:  30. huhtikuuta 1925
Poistui palveluskäytöstä:  10. elokuuta 1945
Loppuvaihe:  upotettu 12. huhtikuuta 1945
Tekniset tiedot
Uppouma:  988 t (pinnalla) 1 322 t (sukellus)
Pituus:  76,20 m (kokonaispituus)
Leveys:  7,38 m
Syväys:  3,77 m
Koneteho:  2 400 bhp (pinnalla) 1 600 shp (sukellus)
Nopeus:  16,5 solmua (pinnalla) 9 solmua (sukellus)
Miehistöä:  47-60
Aseistus
Aseistus:  1 × 8 cm/40 ilmatorjuntatykki 6 × 53 cm torpedoputkea 1 × 7,7 mm konekivääri
Ro-64 oli keisarillisen Japanin laivaston vuonna 1925 valmistunut L-luokan sukellusvene.
Valmistus

Alus tilattiin vuoden 1923 hankinnoissa Mitsubishin Kōben telakalta, missä köli laskettiin 15. lokakuuta 1923. Alus laskettiin vesille 19. elokuuta 1924 ja otettiin palvelukseen 30. huhtikuuta 1925.
Palvelus

Alus upposi 12. huhtikuuta 1945 osuttuaan miinaan Hiroshiman lahdella ja poistettiin alusluettelosta 10. elokuuta.
Ruotsin ilmasto

Köppenin ilmastoluokituksen mukainen Ruotsi.
  Tundrailmasto
  Subarktinen mannerilmasto
  Lämminkesäinen mannerilmasto
  Lauhkea meri-ilmasto
Ruotsin ilmasto on mannerilmasto, jossa kesät ovat usein lämpimiä mutta talvet kylmiä. Ruotsin ilmastoon vaikuttavat sen pohjoinen sijainti ja Skandit-vuoriston korkeus, joka pääosin estää Atlantin kosteiden ja lämpimien tuulien pääsyn Ruotsin alueelle. Golfvirta kulkee Ruotsin länsipuolelta. Sen vaikutus Ruotsin ilmastoon on lämmittäväselvennä.
Ruotsi sijaitsee länsituulten vyöhykkeellä, missä liikkuvat matalapaineet rintamineen ovat yleisiä. Atlantin läheisyys ja tyypilliset tuulensuunnat aiheuttavat leveysasteisiin nähden lauhkean ilmaston varsinkin talvipuolella vuotta.
Köppenin ilmastoluokituksen mukaan Ruotsin eteläosissa ja rannikoilla vallitsee kosteanlauhkea eli meri-ilmasto, pohjoisosissa ja sisämaassa kylmätalvinen mannerilmasto. Tuntureilla on paikoin myös tundraa.
Ro-66 (1926)

| Ro-66 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  1. joulukuuta 1925
Laskettu vesille:  25. lokakuuta 1926
Palveluskäyttöön:  28. heinäkuuta 1927
Poistui palveluskäytöstä:  15. tammikuuta 1942
Loppuvaihe:  uponnut 17. joulukuuta 1941
Tekniset tiedot
Uppouma:  988 t (pinnalla) 1 322 t (sukellus)
Pituus:  76,20 m (kokonaispituus)
Leveys:  7,38 m
Syväys:  3,77 m
Koneteho:  2 400 bhp (pinnalla) 1 600 shp (sukellus)
Nopeus:  16,5 solmua (pinnalla) 9 solmua (sukellus)
Miehistöä:  47-60
Aseistus
Aseistus:  1 × 8 cm/40 ilmatorjuntatykki 6 × 53 cm torpedoputkea 1 × 7,7 mm konekivääri
Ro-66 oli keisarillisen Japanin laivaston vuonna 1927 valmistunut L-luokan sukellusvene.
Valmistus

Alus tilattiin vuoden 1923 hankinnoissa Mitsubishin Kōben telakalta, missä köli laskettiin 1. joulukuuta 1925. Alus laskettiin vesille 25. lokakuuta 1926 ja otettiin palvelukseen 28. heinäkuuta 1927.
Palvelus

Alus tuhoutui 17. joulukuuta 1941 kolaroituaan Ro-62:n kanssa lähellä Wakea. Se poistettiin alusluettelosta 15. tammikuuta 1942.
Rusoposkikerttuli

| Rusoposkikerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Loistokerttulit Setophaga
Laji::  tigrina
Kaksiosainen nimi
 Setophaga tigrina  Gmelin, 1789 
Synonyymit
 Dendroica tigrina 

Katso myös
   Rusoposkikerttuli Wikispeciesissä   Rusoposkikerttuli Commonsissa 
Infobox OKNimi-testi OKIUCN-testi OK: 
Rusoposkikerttuli (Setophaga tigrina) on kerttulien heimoon kuuluva varpuslintu.
Tuntomerkit

Rusoposkikerttuli on 12-13 senttimetriä pitkä ja sen siipiväli on 19-22 senttimetriä. Se painaa 9-12 grammaa. Koiraalla on pesimäaikaan ruskea poskilaikku, jota ympäröi keltainen niska ja kaula. Vatasapuoli on keltainen ja siinä on tummia viiruja. Selkäpuoli on oliivinvihreä ja siinä on mustaa raidoitusta. Siivellä on valkoinen alue. Naaraalla on olivinvihreänharmaa pää ja selkä. Kula, kurkku ja vatsaouli ovat koirasta vaaleammankeltaiset ja vatsan viirutus kapeampaa. Peruspuvussa värit ovat molemmilla sukupuolilla himmeämpiä.
Levinneisyys

Rusoposkikerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Keski-Amerikassa ja Etelä-Amerikan pohjoisosissa.
Elinympäristö

Rusoposkikerttulit pesivät havumetsissä. Muuttoaikoina ja talvehtimispaikoilla ne esiintyvät monenlaisissa ympäristöissä.
Lisääntyminen

Rusoposkikerttuli tekee pesänsä kuusen latvaan. Pesäkuppi tehdään rahkasammalista, kaarnasta, varvuista ja neulasista ja se vuorataan karvoilla ja höyhenillä. Rusoposkikerttuli munii 4-9 valkoista, punaruskeapilkullista munaa.
Ravinto

Rusoposkikerttuli käyttää ravinnokseen pääasiassa hyönteisiä, mutta talvella myös mettä.
Ruel Fox

| Henkilötiedot |
| --- | --- | --- |
Koko nimi: Ruel Adrian Fox
Syntymäaika: 14. tammikuuta 1968 (ikä 56)
Syntymäpaikka: Ipswich, Englanti
Pelipaikka: keskikenttäpelaaja
Pituus: 168 cm
Seurat
| Vuodet | Seura | O (M) |
| 1986–1994 1994–1995 1995–2000 2000–2002 | Norwich City  Newcastle United Tottenham Hotspur West Bromwich Albion | 173 (22) 58 (12) 106 (13) 56 (2) |
Maajoukkue
| 1994 | Englanti | 2 (0) |
 Seurajoukkueuran tilastot kattavat vain kansalliset sarjat.
Ruel Adrian Fox (s. 14. tammikuuta 1968 Ipswich, Englanti) on englantilainen entinen jalkapalloilija, pelipaikaltaan keskikenttäpelaaja. Fox edusti vuosien 1986–2002 aikana Norwich Cityä, Newcastle Unitedia, Tottenham Hotspuria ja West Bromwich Albionia.
Pelaajaura > Uran alku

Fox nousi ensimmäisen kerran Norwich Cityn edustusjoukkueeseen kaudella 1986–1987. Fox ei ensimmäisinä vuosina saanut kovinkaan paljon peliaikaa Norwich Cityn joukkueessa vaan oli lähinnä vaihtomiehen roolissa. Vasta Valioliigan historian kautta aikain ensimmäisellä kaudella 1992–1993 Fox nousi suurempaan rooliin Norwichissa. Fox pelasi lähinnä laitalinkkinä, ja tuli tunneksi nopeudestaan ja hyvistä keskityksistään. Kausi sujui seuralta erinomaisesti, sillä Norwich johti Valioliigaa valtaosan kaudesta, kunnes viimeisillä kierroksilla putosi kolmannelle sijalle. Valioliigan ensimmäisen mestaruuden voitti Manchester United. Seuraavalla kaudella 1993–1994 Norwich pelasi hyvin UEFA Cupissa mutta Valioliigassa joukkueen peliesitykset olivat heikompia. Tammikuussa Norwichin manageri Mike Walker siirtyi kesken kauden Evertonin manageriksi. Helmikuussa 1994 Ruel Foxin ura Norwich Cityssä päättyi, kun hänet myytiin Newcastleen 2,25 miljoonalla punnalla.
Pelaajaura > Siirto Newcastleen

Fox ehti pelata loppukaudella 1993–1994 neljässätoista Newcastlen ottelussa tehden kaksi maalia. Kauden päätteeksi Newcastle sijoittui Valioliigassa kolmanneksi ja selviytyi Uefa Cupiin. Seuraavalla kaudella 1994–1995 Ruel Fox kuului Newcastlen vakiokokoonpanoon. Kausi sujui Foxin osalta erinomaisesti ja hän kuului Newcastlen tärkeimpiin pelaajiin. Fox teki kauden aikana yhteensä kymmenen liigamaalia. Kesäkuussa 1995 Newcastle hankki ranskalaisen keskikenttäpelaaja David Ginolan. Siirron jälkeen kilpailu keskikentän pelipaikosta koveni ja Ruel Foxin peliaika pieneni. Lokakuussa 1995 Tottenham Hotspur Foxin ura Newcastlessa päättyi, kun Tottenham Hotspur osti Fox Newcastlesta 4,25 miljoonalla punnalla.
Pelaajaura > Ura Tottenhamissa ja West Bromwichissa

Foxista maksettu siirtosumma oli Tottenhamin siihenastisen seurahistorian toiseksi suurin. Tottenhamissa Fox nousi nopeasti manageri Gerry Francisin ja kannattajien suosioon. Francisin johdolla Tottenham ei kuitenkaan saavuttanut suurempaa menetystä. Kesäkuussa 1997 Tottenham hankki Newcastlesta keskikenttäpelaaja David Ginolan ja Fox ja Ginola päättyivät jälleen samaan seuraan. Kausi 1997–1998 alkoi huonosti ja Tottenham joutui taistelemaan sarjapaikkansa puolesta. Marraskuussa 1997 Gerry Francis erotettiin managerin paikalta. Ruel Fox jäi Tottenhamissa tämän jälkeen vaihtomiehen rooliin ja oli jatkuvien myyntihuhujen kohteena. Fox jatkoi kuitenkin Tottenhamissa kauden 2000–2001 alkuun saakka, jolloin hän siirtyi West Bromwichiin. Kauden 2001–2002 päätteeksi West Bromwich nousi Valioliigan nousukarsintojen kautta pitkästä aikaa Englannin korkeimmalle sarjatasolle. Kauden päätteeksi Ruel Fox ilmoitti kuitenkin päättävänsä oman pelaajauransa.
Ranskan 1. panssaridivisioona

| 1>  panssaridivisioona |
| --- | --- |
Toiminnassa:  1943–1946 1948–1999
Valtio:   Ranska
Puolustushaarat:  Maavoimat
Aselajit:  Panssari
Koko:  26 000
Sodat ja taistelut:  Toinen maailmansota
1. panssaridivisioona (ransk. 1re Division Blindée) oli Ranskan maavoimien panssariyhtymä, joka perustettiin toisessa maailmansodassa vuonna 1943 Pohjois-Afrikassa ja se otti osaa sotatoimiin Länsi-Euroopassa osana Ranskan 1. armeijaa. Yhtymä lakkautettiin 1999, jolloin sen perinteet siirrettiin 1. mekanisoidulle prikaatille.
Perustaminen

Kenraali de Laminant määräsi divisioonan perustettavaksi 1. toukokuuta 1943 Mascarassa Ranskan Algeriassa, jolloin sen komentajaksi määrättiin kenraalimajuri Jean Touzet du Vigier.
Palvelus

Divisioona nousi Garbo Forcen mukana maihin Provencessa 15. elokuuta 1944, jolloin se kuului kenraali Jean de Lattre de Tassignyn Ranskan 1. armeijaan. Se osallistui Toulonin ja Marseillen vapauttamiseen ja oli ensimmäinen liittoutuneiden osasto, joka saavutti Rhônen 25. elokuuta, Reinin 19. marraskuuta ja Tonavan 21. huhtikuuta 1945. Divisioona lakkautettiin 31. maaliskuuta 1946.
Yhtymä perustettiin uudelleen 1948 ja se sijoitettiin 1951 Trieriin Saksaan. Divisioona osallistui Persianlahden sotaan ja se lähetettiin Bosniaan 1992 osana UNPROFORia. Se kuului IFORiin 1995 ja muodosti Mostariin sijoitetun eteläisen monikansallisen divisioonan esikunnan elokuusta marraskuuhun 1997.
Ranskan maavoimia uudelleen järjesteltäessä 1999 divisioona hajotettiin 1. heinäkuuta ja sen perinteet siirrettiin 1. mekanisoidulle prikaatille, joka lakkautettiin 21. heinäkuuta 2015.
Ranskan 1. divisioona perustettiin uudelleen 1. heinäkuuta 2016. Divisioonaan kuuluu kolme prikaatia sekä ranskalais-saksalaisen prikaatin ranskalaiset osat ja osa Scorpion Forcesta yhdessä 3. divisioonan kanssa. Lisäksi divisioonaan on liitetty Ranskan emämaan ulkopuolelle sijoitetut yksiköt.
Kokoonpano

Divisioonan vahvuus oli kesällä 2016 noin 26 000 henkeä. Siihen kuuluu Besançoniin sijoitetun esikunnan lisäksi seuraavat joukkoyksiköt:
1. tykistörykmentti (ransk. 1er régiment d’artillerie) Bourogne, jonka kalustona MLRS-raketinheittimet
19. pioneerirykmentti (ransk. 19e régiment du génie) Besançonissa
132. sotakoirapataljoona (ransk. 132e bataillon cynophile de l’armée de Terre) Suippesissa
7. panssariprikaati, Besançon
9. merijalkaväkiprikaati, Poitiers
27. vuoristoprikaati, Varces
Ranskalais-saksalainen prikaati, Müllheim, Saksa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:1st Armored Division (France)
Käännös suomeksi
Rhabdodendraceae

| Rhabdodendraceae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Heimo::  Rhabdodendraceae  Prance
Suvut
 Rhabdodendron 
Katso myös
   Rhabdodendraceae Wikispeciesissä   Rhabdodendraceae Commonsissa 
Infobox OKNimi-testi OK: 
Rhabdodendraceae on vain kolme lajia käsittävä trooppinen kasviheimo koppisiemenisten Caryophyllales-lahkossa, johon kuuluvia tunnetuimpia heimoja ovat muun muassa tatarkasvit (Polygonaceae), kohokkikasvit (Caryophyllaceae) ja kaktuskasvit (Cactaceae).